આધુનિક જગતમાં આટલી ઊંચી શૈક્ષણિક લાયકાત ધરાવનારા મહાનુભાવો જો જ્ઞાનની આવી સરવાણી વહેવડાવતાં હોય તો પછી પાછળનો પ્રવાહ કેટલો ધસમસતો હોય? કેન્દ્ર સરકારમાં આયુર્વેદ અને યોગા વિભાગનો હવાલો સંભાળતા મૂળ ગોવાના શ્રીપાદ નાઇકે એવો દાવો કરી નાખ્યો હતો કે ‘યોગથી કેન્સર મટાડી શકાય છે અને સરકાર પાસે એક જ વર્ષમાં પુરાવા આવી જશે.' તેમનો આ દાવો માર્ચ ૨૦૧૬માં આવ્યો હતો, પણ બે વર્ષ વીતવા છતાં નાઇક પાસે તેનો જવાબ નથી. યોગમાં રહેલી શક્તિઓથી આપણે સૌ પરિચિત છીએ તેના પર વિસ્તૃત સંશોધન જરૂરી છે, પણ એક મંત્રી તરીકે ભારતની આંતરરાષ્ટ્રીય સ્તરે ફજેતી થાય એવા નિવેદન ન કરીએ તો શું મોદી સાહેબ નારાજ થઈ જશે?